Jekk għandek bejn 16 u 30 sena u qiegħed taħdem fuq proġett b'dimensjoni Ewropea, applika għall-Premju Karlu Manju għaż-Żgħażagħ 2022 biex tkompli tiżviluppa l-inizjattiva tiegħek. Kull sena, il-Premju Karlu Manju għaż-Żgħażagħ Ewropej jingħata mill-Parlament Ewropew u mill-Fondazzjoni tal-Premju Internazzjonali Karlu Manju ta' Aachen bħala rikonoxximent lil proġetti li jsiru miż-żgħażagħ u li jkollhom dimensjoni Ewropea qawwija. Mill-2008 'l quddiem, kien hemm aktar minn 4,250 proġett jikkompetu biex jirbħu l-premju. L- applikazzjonijiet għall-2022 huma miftuħin sa nofsillejl tat- 13 ta' Frar 2022 (23.59 CET). Il-premju It-tliet proġetti rebbieħa se jintagħżlu minn total ta' 27 proġett innominat minn ġuriji nazzjonali f'kull pajjiż tal-UE. L-ewwel premju jammonta għal €7,500, it-tieni premju għal €5,000 u t-tielet premju għal €2,500. Jekk is-sitwazzjoni tippermetti, ir-rappreżentanti tas-27 rebbieħ nazzjonali se jiġu mistiedna għaċ-ċerimonja tal-premjazzjoni f'Aachen, il-Ġermanja, fl- 24 ta' Mejju 2022 . Ir-regoli Biex ikunu eliġibbli, il-proġetti jridu jissodisfaw il-kriterji li ġejjin: jippromwovu l-komprensjoni fil-livell Ewropew u internazzjonali; irawmu sens komuni ta' identità u integrazzjoni Ewropej; iservu ta' mudell għaż-żgħażagħ li jgħixu fl-Ewropa u joffru eżempji prattiċi ta' Ewropej li jgħixu flimkien bħala komunità waħda. Kompli aqra dwar il-premju fuq is-sit web. Għad għandek xi mistoqsijiet? Ibgħat email lil: youth@ep.europa.eu Premju Karlu Manju għaż-Żgħażagħ 2021 Fl- 2021 l-ewwel premju ntrebaħ mill-proġett Fakescape taċ-Ċekja li juża l-logħob biex jgħallem liż-żgħażagħ kif jaħsbu b'mod kritiku u jagħrfu l-aħbarijiet foloz. Kompli aqra dwar ir-rebbieħa tal-2020 u tal-2021 fl- artiklu tagħna . Midja soċjali Ingħaqad fid-diskussjoni fuq il-midja soċjali permezz tal-hashtag #ECYP2022 Kalendarju L-applikazzjonijiet jagħlqu fit- 13 ta' Frar 2022 . Ir-rebbieħa nazzjonali jintgħażlu sal-20 ta' Marzu. L-evalwazzjoni tal-ġurija Ewropea ssir mill-20 ta' Marzu sal-11 ta' April 2022. Iċ-ċerimonja tal-premjazzjoni f'Aachen issir fl- 24 ta' Mejju 2022 . Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF